रोजाना औसतन 5 फर्जी कॉल के पीछे भाग रही डायल 100
हैलो, मेरी दुकान के सामने किसी ने ठेला लगा लिया है, उसे हटवा दीजिए। मुझे किडनैप कर लिया है, बचा लीजिए। साहब, एक आदमी शराब पीकर मारपीट कर रहा है। कोई झूठी तो कोई अधूरी जानकारी दे रहा है। पूरी जानकारी मांगने पर शिकायतकर्ता फोन कट कर रहा है।
ऐसे कई मामले डायल-100 के कॉल सेंटर पर आ रहे है। इसके संचालन में मुश्किल आ रही है। योजना में जिले को 20 वाहन मिले है। इसमें 1 दिसंबर से अब तक 1027 मामले दर्ज हुए। लगभग 120 मामलों में शिकायतकर्ता ने पुलिस को गुमराह किया। इनमें पुलिस मौके पर पहुंची, तो कुछ भी नहीं मिला, सूचना झूठी निकली। कॉल सेंटर के प्रधानआरक्षक नवनीत वासुरे और राजेंद्रसिंह सोनगरा ने बताया अधूरी सूचना के कारण जानकारी जुटाने में समय की बर्बादी होती है। औसतन रोजाना पांच फर्जी कॉल के पीछे डायल 100 को भागना पड़ रहा है। अब तक एक्सीडेंट 128, विवाद 208, क्राइम रोड 8, जुआ-सट्टा 71 मामले आए है।
झूठी सूचना पर करेंगे कार्रवाई
डायल-100 के प्रभारी एसआई यशवंतसिंह रावत ने बताया यह योजना लोगों की सुविधा देने के लिए है। घटना की सही सूचना देना चाहिए। झूठी या मजाकिया जानकारी देने वालों के खिलाफ कार्रवाई करेंगे। भ्रामक जानकारी देने वाले नंबरों को ट्रेस किया जा रहा है। उनके खिलाफ प्रकरण बनाए जाएंगे।
(कॉल सेंटर से प्राप्त मामले)
केस-2
केस-1
ऐसे मामलों से कर रहे गुमराह
18 दिसंबर को कॉल सेंटर पर एक कॉल आया। इसमें शिकायतकर्ता महिला ने अपना नाम नही बताया और बोलीं - हैलो मुझे किडनैप कर लिया हैं बचाआे प्लीज..। पता पूछते ही महिला ने फोन काट दिया। इसके बाद पुलिस उन नंबरों पर संपर्क करने की लगातार कोशिश करती रही, लेकिन सफलता नहीं मिली।
25 दिसंबर को सनावद क्षेत्र के गांव से एक महिला ने अपना नाम आशा बताकर कॉल किया। महिला बोली - एक युवक सरकारी स्कूल के पास छेड़खानी कर रहा है। अधूरी जानकारी के बाद फोन काटने पर पुलिस बताए गए पते पर पहुंची, यहां स्कूल में क्रिसमस की छुट्टी थी। दोबारा संपर्क करने की कोशिश की गई, तो फोन बंद आने लगा।
bho_Deva hin_Deva hin_Deva hin_Deva hin_Deva hin_Deva hne_Deva hne_Deva hin_Deva hin_Deva hin_Deva